
Automaticky generovaný popis]Výbor sekcie Ambulantných pneumológov a ftizeológov  Slovenskej  pneumologickej a ftizeologickej spoločnosti,  o.z. SLS




               V Bratislave, 24.6.2025 

          Vážené kolegyne, kolegovia, 

          chceli by sme Vás informovať o ďalšom vývoji situácie v súvislosti s plánovaným zahájením "Pilotného programu" nového katalógu výkonov, ktorý plánuje MZSR spustiť k 1.7.2025.
Po online školení organizovanom MZSR a zdravotnými poisťovňami 18.6.25,  sa stanovisko Sekcie ambulantných pneumológov nemení.
Reálne nacenenie výkonov, ako aj zavedenie chýbajúcich výkonov realizovaných na našich ambulantných pracoviskách do katalógu výkonov, je od začiatku prioritou snaženia nás ako aj celej odbornej spoločnosti.
S navrhovaným priebehom pilotného projektu nemôžeme súhlasiť aj s ohľadom na výrazný časový stres, pod ktorým prebieha jeho inicializácia. 
Každý poskytovateľ by mal mať dostatok času na naštudovanie si zmluvných podmienok, za ktorých sa má projektu zúčastniť,  v prípade námietok možnosť dohodovacieho konania, u neštátnych zdravotníckych zariadení zastupujúcimi združeniami (ZAP, Zdravita), by malo byť toho samozrejmou súčasťou. Mal by byť dostatok času na naštudovanie si výkonov nového katalógu, ako aj revíznych podmienok ich vykazovania.
Myslíme si, že ciele pilotného projektu nie sú jasne zadefinované, do pilotného projektu máme záujem sa zapojiť, chceme mať však možnosť jednať o procesoch realizácie pilotného projektu, ako aj o nastaveniach a spracovaní hodnotní získaných výsledkov, s cieľom získať štatisticky relevantné údaje pre prax. Chceme mať garantovanú možnosť diskusie   o výsledkoch, kde výbor odbornej spoločnosti by mal mať rozhodujúce slovo pri ich odsúhlasení, pred následným  uplatnením finálnych hodnotení výkonov v klinickej praxi.
Sme vďační všetkým kolegom, ktorí sa rozhodli naše stanovisko podporiť, len spoločným postupom môžeme dosiahnuť želateľný výsledok.

S pozdravom, 
členovia výboru Sekcie ambulantných pneumológov ako aj zástupcovia ambulantných poskytovateľov výboru odbornej spoločnosti SPFS, o.z. SLS.

Kontakt: 
Predsedníčka výboru sekcie Ambulantných pneumológov a ftizeológov:  MUDr. Mária Drugdová
Poliklinika Pneumo - Alergo Centrum, Údernícka 1, 851 01 Bratislava, drugdova@pac.sk

